Mujinga Kambundji

Mujinga Kambundji (sündinud 17. juunil 1992 Bernis) on Šveitsi kergejõustiklane (sprinter).

2016. aasta Euroopa meistrivõistlustel Amsterdamis võitis ta 100 meetri jooksus pronksmedali ajaga 11,25.

2017. aasta Euroopa sisemeistrivõistlustel Belgradis võitis ta 60 meetri jooksus pronksmedali tulemusega 7,16.

2018. aasta sisemaailmameistrivõistlustel Birminghamis võitis ta 60 meetri jooksus 7,05-ga pronksmedali. 2018. aasta juulis toimunud Šveitsi meistrivõistlustel jooksis ta esimest korda 100 meetrit kiiremini 11 sekundist, saades aja 10,95. Ta uuendas sellega endale kuulunud Šveitsi rekordit kaheksa sajandikuga."10,95 Sekunden: Mujinga Kambundji sprintet mit Landesrekord auf Platz zwei in Europa". leichtathletik.de. Vaadatud 14.7.2018

2019. aasta maailmameistrivõistlustel Dohas võitis ta ajaga 22,51 pronksi 200 meetri jooksus

2022. aasta sisemaailmameistrivõistlustel Belgradis võitis ta 60 meetri jooksus kulla Šveitsi rekordiga 6,96-ga. Juunis parandas ta rahvusrekordit 100 meetri jooksus joostes Zürichis 10,89. Maailmameistrivõistlustel Eugene'is oli ta 100 meetri jooksus viies. 200 meetri jooksus püstitas ta poolfinaalis Šveitsi rekordi 22,05. Finaali lõpetas ta kaheksanda kohaga. Euroopa meistrivõistlustel Münchenis võitis ta 200 meetri jooksus kuldmedali ajaga 22,32 ja 100 meetri jooksus hõbemedali ajaga 10,99.

2023. aasta Euroopa sisemeistrivõistlustel Istanbulis võitis ta 60 meetri jooksu tulemusega 7,00, korrates ühtlasi võistluste rekordit.

2024. aasta Euroopa meistrivõistlustel Roomas tuli Kambundji 200 meetri jooksus Euroopa meistriks ajaga 22,49, edestades teiseks jäänud Daryll Neitat ühe sajandikuga. 100 meetri jooksus oli ta kaheksas. 2024. aasta suveolümpiamängudel Pariisis sai ta 100 meetri jooksus ajaga 10,99 kuuenda koha. 200 meetri jooksus ta finaali ei pääsenud. Teatejooksus pääses Šveitsi naiskond finaali, kuid diskvalifitseeriti ebaõnnestunud teatevahetuse tõttu.

2025. aasta Euroopa sisemeistrivõistlustel Apeldoornis võitis Kambundji 60 meetri jooksus Zaynab Dosso järel ajaga 7,02 hõbemedali. Sama aasta sisemaailmameistrivõistlustel Nanjingis tuli ta Dosso ja Patrizia van der Wekeni ees maailmameistriks ajaga 7,04

Talle kuuluvad Šveitsi rekordid nii 60 meetri, 100 meetri kui ka 200 meetri jooksus.

 Isiklikud rekordid 
Välisrekordid
 Ala  Tulemus  Aeg  Koht 100 m jooks  10,89 NR  24. juuni 2022    Zürich 200 m jooks  22,05 NR  19. juuli 2022   Eugene Kaugushüpe  5.50  28. aprill 2017   Bern

Siserekordid
 Ala  Tulemus  Aeg  Koht 50 m jooks  6,63  15. jaanuar 2011    Aigle 60 m jooks  6,96 NR    18. märts 2022    Belgrad 200 m jooks  23,96  16. veebruar 2014    Magglingen

 Isiklikku 

Tema isa on Kongo päritolu ja ema šveitslane."Pour les parents de Mujinga Kambundji, «l’équilibre familial passe avant le sport»". La Liberté. 15.5.2014. Vaadatud 4.3.2018 

Mujinga Kambundji noorem õde on tõkkejooksja Ditaji Kambundji.

 Viited 

 Välislingid 


Kategooria:Šveitsi kergejõustiklased
Kategooria:Sprinterid
Kategooria:Sündinud 1992